U-I-17/10
Natisni
Opravilna št.:
U-I-17/10
Datum odločitve:
29. 3. 2012
ECLI:
ECLI:SI:USRS:2012:U.I.17.10
Akt:
Zakon o pogojih koncesije za izkoriščanje energetskega potenciala Spodnje Save (Uradni list RS, št. 20/04 – uradno prečiščeno besedilo in 91/07) (ZPKEPS), 3. odst. 1. čl., 2. čl., 10.a čl. in 10.b čl. 

Uredba o načinu izvajanja gospodarske javne službe urejanje voda na vplivnem območju energetskega izkoriščanja Spodnje Save (Uradni list RS, št. 22/04 in 125/04), 1. odst., 2. odst., 3. odst. in 4. odst. 2. čl.
Izrek:
Zahteva za oceno ustavnosti tretjega odstavka 1. člena, 2., 10.a in 10.b člena Zakona o pogojih koncesije za izkoriščanje energetskega potenciala Spodnje Save (Uradni list RS, št. 20/04 – uradno prečiščeno besedilo in 91/07) ter prvega, drugega, tretjega in četrtega odstavka 2. člena Uredbe o načinu izvajanja gospodarske javne službe urejanje voda na vplivnem območju energetskega izkoriščanja Spodnje Save (Uradni list RS, št. 22/04 in 125/04) se zavrže.
Evidenčni stavek:
Ker je bil revizijski postopek končan, predlagatelj ne izpolnjuje pogoja za vložitev zahteve iz sedme alineje prvega odstavka 23.a člena ZUstS.
Geslo:
1.2.51.4.5 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Konkretna presoja norm - Računsko sodišče.
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Računsko sodišče  Republike Slovenije
Datum vloge:
25. 1. 2010
Vrsta odločitve:
sklep
Vrsta rešitve:
zavrženje
Dokument:
US29718
Dokument v PDF obliki:
U-I-17-10.pdf
138 KB
Prenesite datoteko
U-I-17/10-15
29. 3. 2012
SKLEP
Ustavno sodišče je v postopku za oceno ustavnosti, začetem z zahtevo Računskega sodišča Republike Slovenije, na seji 29. marca 2012
sklenilo:
Zahteva za oceno ustavnosti tretjega odstavka 1. člena, 2., 10.a in 10.b člena Zakona o pogojih koncesije za izkoriščanje energetskega potenciala Spodnje Save (Uradni list RS, št. 20/04 – uradno prečiščeno besedilo in 91/07) ter prvega, drugega, tretjega in četrtega odstavka 2. člena Uredbe o načinu izvajanja gospodarske javne službe urejanje voda na vplivnem območju energetskega izkoriščanja Spodnje Save (Uradni list RS, št. 22/04 in 125/04) se zavrže.
OBRAZLOŽITEV
1. Predlagatelj zatrjuje, da so tretji odstavek 1. člena, 2. in 10.a člen Zakona o pogojih koncesije za izkoriščanje energetskega potenciala Spodnje Save (v nadaljevanju ZPKEPS) v neskladju z 2. in 74. členom Ustave, 10.b člen tega zakona pa je v neskladju s 148. členom Ustave. Izpodbijane določbe Uredbe o načinu izvajanja gospodarske javne službe urejanja voda na vplivnem območju energetskega izkoriščanja Spodnje Save naj bi bile v neskladju s prvim odstavkom 74. člena Ustave.
2. V času vložitve zahteve je predlagatelj vodil postopek revizije smotrnosti ureditve ter pravilnosti in smotrnosti izvajanja gospodarske javne službe urejanja voda na vplivnem območju energetskega izkoriščanja Spodnje Save v letih 2006 – 2008. Na podlagi sedme alineje prvega odstavka 23.a člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) je vložil zahtevo za oceno ustavnosti predpisov, ki se nanašajo na izvajanje gospodarske javne službe urejanja voda na navedenem območju in na njeno financiranje.
3. Ustavno sodišče je v sklepu št. U-I-28/08 z dne 20. 3. 2008 (Uradni list RS, št. 36/08, in OdlUS XVII, 15) sprejelo stališče, da lahko predlagatelj vloži zahtevo le v zvezi s postopkom, ki še ni končan. V obravnavani zadevi je predlagatelj sicer vložil zahtevo med revizijskim postopkom, vendar je bil ta postopek z izdajo revizijskega poročila 22. 9. 2011 končan. Predlagatelj tako ne izpolnjuje več pogoja iz sedme alineje prvega odstavka 23.a člena ZUstS, zato je Ustavno sodišče njegovo zahtevo zavrglo.
4. Ustavno sodišče je sprejelo ta sklep na podlagi prvega odstavka 25. člena ZUstS v sestavi: podpredsednik mag. Miroslav Mozetič ter sodnice in sodnika dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, Jasna Pogačar, mag. Jadranka Sovdat in Jan Zobec. Sklep je sprejelo s sedmimi glasovi proti enemu. Proti je glasovala sodnica Korpič–Horvat.
mag. Miroslav Mozetič
Podpredsednik